لڤین:
وەزیری پەروەردەی حکومەتی هەرێم، دەمانەوێت زووتر لە ساڵانی ڕابردوو خوێندنی ئەمساڵ دەستپێبکەینەوە، لیژنەی باڵای ڕووبەڕووبوونەوەی کۆرۆنا کۆدەبێتەوە و بڕیار لە میکانیزمەکانی خوێندن دەدرێت.
ئالان حەمەسەعید، وەزیری پەروەردەی هەرێم، ئەمڕۆ (پێنجشەممە ١٩ی ئابی ٢٠٢١ ) لە لێدوانێکیدا بۆ میدیای حزبەکەی ڕاگەیاندوە، " کۆبوونەوەیەکمان کردووە سەبارەت بە پلانی دەستپێکی ساڵی خوێندن و ئەوەی کە پێویستە ئامادەسازی پێویستمان کردووە".
سەبارەت بە میکانیزمەکانی دەستپێکردنەوەی خوێندن، ئاشکرای کردوە،" کۆبوونەوەی لیژنەی باڵای ڕووبەڕووبوونەوەی کۆرۆنا دەکرێت و لە کۆبوونەوەکەدا بڕیار لە میکانیزمەکان دەدرێت".
هەروەها وتویەتی،" ڕاستە ساڵانی ڕابردوودا لەدوای ناوەڕاستی مانگی 9 خوێندن دەستیپێدەکردەوە، بەڵام ئێمە ئەمساڵ دەمانەوێت زووتر دەستپێبکەین".
لێدوانەکەی وەزیری پەروەردە لە کاتێکدایە کە لە چەند ڕۆژی ڕابردوودا بریکاری وەزارەتی پەروەردە ڕایگەیاندبوو، لە ١٤ی مانگی داهاتوو دەرگای قوتابخانەکان دەکرێنەوە